Benvolgut client(a),

Davant la situació de crisi, provocada per la pandèmia del COVID-19, i per evitar la confusió que genera l’allau d’informació rebuda pels diferents mitjans els enviem un resum de les mesures que estan actives a data d’avui i a qui pot arribar.

1. AJUT GENERALITAT AUTÒNOMS: S’ha aprovat un decret en el que s’estableix un ajut de fins a 2.000 €. Aquest ajut el poden rebre autònoms que siguin persones físiques ( no societaris, ni cooperatives, ni autònoms familiars col·laboradors) que tinguin una reducció dràstica i involuntària de la facturació. A la vegada hauran de ser activitats que figurin en el decret 463/2020 com a activitats que se’ls obligava a tancar. Es podrà començar a demanar a partir del dia 1 ABRIL. Encara està pendent de publicació la seva regulació. Es INCOMPATIBLE amb qualsevol altra ajuda, prestació, subsidi o subvenció.
2. MORATORIA PRESTECS HIPOTECARIS DE L’HABITATGE HABITUAL: Recomanem gestionar amb entitat financera. S’hi pot acollir qui s’hagi quedat a l’atur o empresari que pateixi caiguda substancial ingressos. A la vegada hi ha uns requisits d’ingressos unitat familiar amb referencia al IPREM, i que l’import de la quota representi un increment de la càrrega en funció dels ingressos. En aquest cas nosaltres us podem ajudar a completar la documentació que sigui necessària, tanmateix, l’emplacem a que parli amb la seva entitat.
3. PRESTACIO PER CESSAMENT ACTIVITAT DE L’AUTÒNOM: Aquesta mesura és la que crea més dubtes. Es tracta d’una prestació, més que cessament, que es podrà percebre qualsevol persona autònoma que la seva activitat s’hagi vist obligada a tancar ( RD 463/2020 ) o quan la facturació del mes anterior a la sol·licitud es vegi reduïda en més del 75 % respecte el semestre anterior. La quantia serà del 70 % de la base de cotització. Te la durada d’UN MES, amb possibilitat d’ampliar-se fins l’últim dia del mes en que finalitzi l’estat d’alarma. Aquesta mesura està pendent d’aclariment el proper dimarts 24 en consell de ministres per a que aclareixi si tot tipus autònoms hi te accés ( titulars, familiars, societaris, etc.).
4. APLAÇAMENTS EN EL PAGAMENT DELS DEUTES TRIBUTARIS: Es concedirà l’aplaçament del pagament de totes les deutes tributaries que es generin entre el 13.03.2020 i el 30.05.2020. El deute total amb la AEAT ha de ser inferior a 30.000 €. El termini serà de 6 mesos i durant els 3 primers no es carregaran interessos. També es podran fraccionar el pagament de retencions, que normalment no es pot fer.
5. SUSPENSIÓ DELS TERMINIS EN L’AMBIT TRIBUTARI: S’amplien fins el 30.04.2020 els venciments dels aplaçaments concedits, terminis de requeriments i altres deutes tributaris. I s’ampliaran fins el dia 20.05.2020 els venciments de terminis dels aplaçaments i pagaments de deutes tributaris que es notifiquin a partir del dia 18.03.2020.
6. NO MODIFICADES DATES PRESENTACIÓ DE LIQUIDACIONS PERIÒDIQUES: La suspensió abans comentada NO altera el calendari establert de presentació de declaracions ni liquidacions. Això es refereix a les corresponents al 1er. Trimestre ( 20/04/2020) o a les liquidacions mensuals de Seguretat Social que serà a finals de mes com sempre.
7. SUSPENSIÓ O REDUCCIÓ DE CONTRACTES DE TREBALL ( ERTO ): Aquesta mesura, per a les empreses que tinguin treballadors, és la que més calat té entre les que es poden dur a terme. Val a dir que aquest mecanisme ja existia en el procediment laboral, si bé el que es comenta en el RD 8/2020 són unes mesures de caràcter EXCEPCIONAL per l’efecte del coronavirus i queda limitat a mentre duri l’estat d’alarma.

Es pot interpretar de la norma el fet de que podrem diferenciar 2 tipus d’ERTE:

1. Per causa de FORÇA MAJOR: Es tracta de les activitats que els afecti la suspensió o cancel·lació d’activitats, tancament temporal de locals, falta de subministraments, que els IMPEDEIXI GREUMENT continuar amb el desenvolupament ordinari de l’activitat. Seria d’aplicació a les empreses que es van veure obligades per decret a tancar els seus negocis ( bars, restaurants, acadèmies, etc. )
2. Per causes ECONÒMIQUES, TÈCNIQUES,ORGANITZATIVES I DE PRODUCCIÓ RELACIONADES AMB EL COVID-19 : En aquest altre grup hi hauria la resta d’empreses que no cabrien en els de causes de força major.

RECORDAR QUE L’INICI DELS ERTOs IMPLICA MANTENIR LA PLANTILLA DURANT 6 MESOS DESPRES QUE AQUEST FINALITZI. Per tant implica un compromís exprés per part de l’empresa de manteniment. En cas d’incompliment es perdria qualsevol dret a bonificacions i s’haurien de retornar, i desconeixem si també ho voldrien sancionar. Per tant, anar amb compte de demanar ERTOs si es preveu acomiadar algun treballador o que tinguin venciment proper.

Hem intentat fer un resum de la normativa actual que hi ha, en el ben entès que quasi cada dia van sortint adaptacions normatives que de vegades aclareixen o puntualitzen dubtes generats en la interpretació de la norma. La normativa i les mesures són molt extenses i farien feixuga la seva lectura si ho intentéssim explicar en la seva integritat.

Per això els volem recordar, una vegada més, que restem a la seva disposició per a qualsevol dubte o aclariment que precisi al respecte. Donada l’excepcionalitat i l’estat de confinament, els podem atendre per via telemàtica. A la nostra plana web [www.acogest.net](http://www.acogest.net) port trobar totes les adreces dels professionals que integrem l’equip de Gabinet Assessors.

Apel·lem a la seva consideració i bon criteri si han d’esperar una mica més del normal a la nostra resposta, però volem deixar clar que per nosaltres els nostres clients són el més important i intentem donar la millor solució per a cadascú. Però de ben segur que intentarem atendre’l en la millor mesura possible.